  Виталий Пронин Брангуртысь песянайёс усьтӥзы фестивалез.Толон циркын Брангурт фестиваль усьтӥськиз. Ми доры вуизы Индиысь, Китайысь но Россилэн улосвылъёсысьтыз куноос.Туннэ 15 часын бадӟым шулдыръяськон ортчоз Брангуртын - «Песянай дорын куноын». 5 нунал ӵоже пӧртэм ёросъёсын но Ижын адямиос тодматскозы пӧртэм калыкъёслэн эктон-кырӟанъёсынызы. Фестивальлэн берпуметӥ нуналаз, 26-тӥ инвожое, Ижысь Шор площадьын ортчоз концерт.- Ми валаськом, нокыӵе фестиваль ӧй ортчысал, ӧз луысалзы ке милям быдэс дуннелы тодмо Брангуртысь песянайёсмы, - вераз Правительстволэн Тӧроез Виктор Савельев. - Фестивале пыриськисьёслы сӥзисько выль эшъёс шедьтыны, асьсэ быгатонлыкъёсынызы паймытыны, калыклы шуд но шумпотон вайыны.Брангурт фестиваль 2 арлы огпол радъяськылэ. Валля арын со Удмуртиысь, матысь улосвылъёсысь но кунгож сьӧрысь коллективъёсты люкалляз ни. Туэ вань мылкыд карисьёс адӟыны быгатозы шундыпускён палась коллективъёсты: Индиысь эктӥсьёсты, Китайысь калык крезьгуро инструментъёсын шудӥсьёсты. Индиысь эктӥсьёс."УД" Туспуктӥз Эдуард Карипов  Теги: Брангуртфестиваль Брангуртысьпесянайёс калыккуспофестиваль ужрад  